11/03/2016 | Administración LocalMunicipal
Cambre
Bases XXIII Certame Literario de Poesía e Narración Breve, Cambre 2016

Por Resolución de Alcaldía núm.347/2016 de data 03-03-2016 aprobáronse as bases XXIII edición do Certame Literario de Poesía e Narración Breve, Cambre 2016. A continuación transcríbese integramente o texto: PRIMEIRA.- Poderá participar neste certame calquera moza/-o de idade comprendida entre os 12 e os 26 anos cumpridos antes da data límite de presentación das propostas, segundo as seguintes categorías: CATEGORIA A: de 12 a 14 anos CATEGORIA B: de 15 a 18 anos CATEGORIA C: de 19 a 26 anos SEGUNDA.- Cada participante poderá presentar unha proposta a calquera das dúas modalidades: Poesía e Narración breve. Na modalidade de poesía presentaranse tres poemas como mínimo, de tema e forma libres. Na modalidade de narración breve a extensión máxima será de cinco DIN-A4 e o tema libre. TERCEIRA.- Os traballos estarán escritos en lingua galega e deberán ser orixinais, inéditos e non premiados. CUARTA.- Deberán estar escritos con ordenador, en papel de tamaño DIN-A4, espazamento entre liñas simple e tamaño de letra 12, por unha soa cara; paxinados e sen asinar. Entregaranse orixinal e cinco copias nun sobre no que figure: XXIII CERTAME LITERARIO, o lema ou pseudónimo do autor ou autora, a categoría (A, B ou C) e a modalidade (narración ou poesía). Cada traballo presentado levará xunto un sobre pechado no que, por fóra, deberán figurar os mesmos datos, e no interior, unha fotocopia do DNI, e a ficha de inscrición cuberta e asinada, que contén datos persoais e fiscais. QUINTA.- Os traballos poderán presentarse persoalmente nas administracións dos Institutos ou ben seren enviados por correo ordinario a: Concello de Cambre – Área de Cultura e Tradicións Populares Río Barcés, 8 - 15660 Cambre SEXTA.- Haberá dous premios por categoría e modalidade, aínda que o xurado poderá declarar desertos calquera deles no caso de considerar insuficiente a calidade dos traballos presentados. O importe dos premios será de: CATEGORIA A: 1º Premio: 173,00 € 2º Premio: 128,00 € CATEGORIA B: 1º Premio: 218,00 € 2º Premio: 150,00 € CATEGORIA C: 1º Premio: 300,00 € 2º Premio: 173,00 € SÉTIMA.- Aos premios practicaránselles as retencións legalmente establecidas. Con carácter previo á concesión comprobarase de oficio que os premiados estean ao corrente das súas obrigas tributarias e coa seguridade social. De non cumprir estes requisitos, han de emendarse polo premiado e acreditarse ante o concello antes do 30 de setembro de 2015. De non emendar e comunicar ao concello neste prazo, declararase a perda do dereito ao pagamento do premio polo interesado. OITAVA.- A data límite de entrega de traballos será o día 19 de abril de 2016. NOVENA.- A composición do xurado darase a coñecer no acto de entrega de premios, que terá lugar no Salón de Actos do instituto de secundaria IES Afonso X, o día 3 de xuño de 2016, ás 12:30 h. DÉ CIMA.- A organización do Certame resérvase o dereito a publicar os traballos premiados. Neste sentido os autores renuncian a calquera tipo de remuneración polos dereitos de autoría. UNDÉCIMA.- Os traballos non premiados poderán ser solicitados polos seus autores ata un mes despois de que se faga público o fallo do xurado. Aqueles que non sexan reclamados destruiranse pasado este prazo. DUODÉCIMA.- O xurado e a organización do certame están facultados para tomar as decisións que consideren oportunas ante a aparición dalgún imprevisto non recollido expresamente nas presentes bases. A participación neste certame implica o coñecemento e a aceptación íntegra destas bases.” O alcalde Óscar García Patiño Modalidade:. Categoría:. Nome e apelidos:. NIF:. Domicilio:. Código Postal:. Localidade:. Data de nacemento:. Idade:. Tfno:. /. Correo electrónico:. Centro de estudo/traballo:. Datos do representante legal (se o autor/a é menor de idade e non é titular da conta bancaria) Relación co premiado:. Nome e apelidos (pai, nai ou titor). Titular da conta bancaria: (O titular da conta bancaria pode ser distinto do premiado no caso en que o premiado sexa menor de idade e/ou careza de conta aberta en entidade financiera da súa titularidade) Nome e apelidos:. NIF:. IBAN └┴┴┴┘└┴┴┴┘└┴┴┴┘└┴┘└┴┴┴┴┴┴┴┴┴┘ BIC. ……………………., a. de. de 2016 Asdo. …………………………………………………. Os datos incluidos nesta ficha serán incorporados a un ficheiro manual e automatizado propiedade do Concello de Cambre. Segundo a lei orgánica 15/1999 de protección de datos, vostede poderá exercer o seu dereito de acceso, rectificaci ón, cancelación e oposición por escrito ao Concello de Cambre- Área de Cultura, Rúa Río Barcés, 8, 15660 Cambre ou á dirección de correo electrónico areacultura@cambre. org.